

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A Telki község Önkormányzat Szervezeti és Működési Szabályzatáról szóló 20/2019 (X.28) önkormányzati rendelet módosítása**

**A napirendet tárgyaló ülés dátuma**: **2022.05.02.**

**A napirendet tárgyaló ülés:** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**:

- A Magyarország helyi önkormányzatairól szóló 2011. évi CLXXXIX. törvény

- Telki község Önkormányzat Szervezeti és Működési Szabályzatait a 20/2019 (X.28) önkormányzati rendelet

**3.Költségkihatások és egyéb szükséges feltételeket, illetve megteremtésük javasolt forrásai:**

A helyi önkormányzati képviselők, a bizottságok tagjainak, a bizottságok elnökeinek juttatásairól szóló 25/2010. (X. 13.) Ö. rendelet alapján kerül megállapításra

**4. Tényállás bemutatása:**

A Telki község Önkormányzat Szervezeti és Működési Szabályzatait a 20/2019 (X.28) önkormányzati rendeletben szabályozta.

A rendelet 45.-a rendelkezik a bizottságok létrehozásának céljáról:

*,, A 45. § (1) A képviselő-testület tevékenységének segítésére, döntéseinek előkészítésére, véleményezésére, javaslatok kidolgozására, a döntések végrehajtásának szervezésére és ellenőrzésére, valamint saját és átruházott hatáskörben döntések meghozatalára állandó bizottságokat hozz létre. A képviselőtestület ideiglenes bizottságokat is létrehozhat. ,,*

46.§. 1) bekezdése pedig a jelenleg működő bizottságok meghatározásáról:

,,A képviselő-testület a következő állandó bizottságokat hozza létre: a) Szociális Bizottság: tagjainak száma: 5 fő b) Pénzügyi Bizottság: tagjainak száma: 5 fő Mindkét bizottságnak 3 képviselő és 2 nem képviselő tagja van. ,,

A bizottságok összetételét a rendelet 2. számú függeléke tartalmazza, míg a bizottságok feladatkörét a rendelet 51.§-a és 52. §-a szabályozza.

Telki község Önkormányzata a település köznevelési helyzetének áttekinthetősége és fejlesztési lehetőségeinek feltárása érdekében javasolja egy Köznevelési bizottság létrehozását.

Az új bizottsági struktúra felállításához és a bizottság feladat körének meghatározásához a képviselő-testületnek a Szervezeti és Működési Szabályzatát módosítania szükséges.

Telki, 2022. április 27.

Deltai Károly

Polgármester

**Telki Község Önkormányzata Képviselő-testületének .../.... (...) önkormányzati rendelete**

**Telki község Önkormányzat Képviselő-testületének szervezeti és működési szabályzatáról szóló 20/2019. (X.28.) önkormányzati rendelet módosításáról**

Telki község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 44. §, 45. §, 48. § (2)-(4) bekezdés, 49. § (2) bekezdés, 50. §, 51. § (2) bekezdés, 52. § (1) bekezdés, 53. § (1)-(3) bekezdés, 57. § (1)-(2) bekezdés, 59. § (2) bekezdés, 68. § (3) bekezdés, 82. § (3) bekezdés, 84. § (2) bekezdésben foglalt felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a Telki község Önkormányzat Képviselő-testületének szervezeti és működési szabályzatáról szóló 20/2019. (X.28.) önkormányzati rendeletét ( a továbbiakban Rendelet ) az alábbiak szerint módosítja:

**1. §**

A Telki község Önkormányzat Képviselő-testületének szervezeti és működési szabályzatáról szóló 20/2019 (X.28.) önkormányzati rendelet 46. § (1) bekezdése helyébe a következő rendelkezés lép:

„(1) A képviselő-testület a következő állandó bizottságokat hozza létre:

*a)* Szociális Bizottság: tagjainak száma: 5 fő

*b)* Pénzügyi Bizottság: tagjainak száma: 5 fő

*c)* Köznevelési Bizottság: tagjainak száma: 5 fő

A bizottságoknak 3 képviselő és 2 nem képviselő tagja van.”

**2. §**

A Telki község Önkormányzat Képviselő-testületének szervezeti és működési szabályzatáról szóló 20/2019 (X.28.) önkormányzati rendelet 25. alcíme a következő alcímmel egészül ki:

**„A Köznevelési Bizottság feladat- és hatásköre**

**52/A. §**

(1) A Köznevelési Bizottság feladata a köznevelési feladatkörökben a képviselő-testület döntéseinek előkészítése, továbbá a képviselő-testület által átruházott hatáskörök gyakorlása.

(2) A Köznevelési Bizottság feladatkörében különösen:

*a)* véleményezi az önkormányzati fenntartású, illetve működtetésű oktatási, nevelési intézmények létesítésére, működésére, megszüntetésére, valamint az ellátásukra vonatkozó előterjesztéseket, a távlati terveket és koncepciókat,

*b)* véleményezi a köznevelési intézmény(ek) beszámolóit, programjait, vezetői beszámolóit,

*c)* véleményezi a Képviselő-testület hatáskörébe tartozó köznevelési kérdésekkel foglalkozó testületi anyagokat,

*d)* véleményezi az Önkormányzat költségvetésének közneveléssel összefüggő részét,

*e)* véleményezi a köznevelési intézmények vezetői kinevezésével kapcsolatos testületi anyagokat, pályázatokat,

*f)* véleményezi a közneveléssel kapcsolatos pályázati kiírásokat, a beérkezett pályázatokat, ezzel összefüggésben tárgyalási jogkörrel részt vesz a pályázók meghallgatásán,

*g)* véleményezi a Képviselő-testület által alapított díjak odaítélésére vonatkozó javaslatokat,

*h)* véleményezi az Önkormányzattal létrejövő közművelődési megállapodások tervezetét.

*i)* feltárja és egyezteti a közneveléssel összefüggő települési érdekeket, igényeket, együttműködik az e területen működő szakmai és társadalmi szervezetekkel.

*j)* értékeli az Önkormányzat fenntartásában működő köznevelési-intézmények foglalkozási, illetve pedagógiai programjában meghatározott feladatok végrehajtását, a pedagógiai-szakmai munka eredményességét.

*k)* részt vesz az önkormányzati fenntartású köznevelési intézmények Pedagógiai Programjának, Szervezeti és Működési Szabályzatának, Házirendjének kialakításában.

*l)* javaslatot tesz közép- és hosszú távú közneveléssel összefüggő célokra.

*m)* tárgyalási jogkörrel részt vesz a közneveléssel összefüggésben megvalósuló szakmai és partnerszervezeti egyeztetéseken, segíti az egyes intézmények és szervezetek közötti együttműködést.

(3) A Köznevelési Bizottság évente legalább egyszer a bizottság szóban vagy írásban beszámol a Képviselő-testületnek a köznevelés általános helyzetéről Telkiben.”

**3. §**

Ez a rendelet a kihirdetését követő harmadik napon lép hatályba.